text: Keeru bacu daniho; co`ichu keerinni, co`itte fooliishshonni, co`ichu araarinni, co`ichu baxillinninna mittimmatenni, co`ichu hobbaatinni, co`itte injoonninna hagiirrunni wkl... xawinsanniho. Korkaatuno keeru heeriro hagiirru, keeru heeriro rodiimma, keeru hee’riro mittimmanna baxillu, keeru hee’riro co`o yiino hobbaati macciishshamme, keeru hee’riro duuchu coy tashshi yaannonna injaannoha ikkanno. Konniraati keeru duuchunkurira safo ikkannohu. Foo’linanni diilallo hasiissannontenni gede keeruno hattoonti.
text: #000000
text: Techono Itophiyunna Itophiyu dagara hasiisannohu; batisseno hasidhannohu konneeti. Korkaatuno, keeru waaga garunni huwachishshannota haammata akatubbanna tunceessuwa la`ino tini gobba. Keeru ba“e, rodiimma kakkachite, mittimma jifante, hasaawunna macciishshama xeertidhe, gato yaanna araaru allaggicho ikke, wole widoonni qole xixxiiwamanna cancu mootoo`meenna urde kayissa geeshsha iillite keeru hoonge qarri uminsara iilleenna huwattino.
text: #000002
text: Seeda dirra giddo kalaqantino gaancuwanna olu iillishinota mannihimmate gawajjo, miinju kassaronna dagoomu shetto mageeshsha waaga baatisiissinonsaro la`ino. Ikkinohurano gaancenna olu tuge sa“annoha kolishsho bassa wolootunniwi ikkikkinni uminkenni, keerunnita xabbino doogono meessiwinnino ikko wolootuwiinni huwata dandiinoonni hedeweelchubbano kalaqantino.
text: #000003
text: Xaa yannara hasiisannohu qole tenne garunni huwantoommota keeru doogo kaajjisha hattono gaancetewinninna oluwinni xeerti’ranna keeru doogo aana illachishate. Korkaatuno olammenna qasamme baca coye hoongoommo; baxammenna mittimmatenni uurrine baca tirfi`noommo tunceessuwa konnira qara xawishshubbaati.
text: #000004
text: Wole agurranna, soorrote kawa noo onte dirra la“a dandiineemmero qarrubbanke ofolline hasaawa hooganke korkaatinni koyeno ko`ono leeltino gaancubbanna olu xibbuu kuminni kiirranni daganke heeshsho xoqolino. Miliyoonnatenni kiirrannireno iibbino mininna jajjinsanni darammete tuggino. Tiriiliyoone birrinni hendanni gobbatenna dagate jajja buluulo assitino. Qansootu dagoomu millimmono jawa gufo xaaddinose.
text: #000005
text: Kuni baca kisaara kalaqinohu keereho balaxo uyine hasaawa hoogankeenniti. Keereho balaxo uyine, dagate mittimmaranna gutu horaameessimmara hende millinsoommoha ikkeemmero; haranchunni xoqolantino daganke, jironsanna jajjinsanni darantino qansooti, bushshaho buko buluulo ikkitinoti gobbate jiro, gobbate gede buximate giddonni fulate assineemmo sharro aana ledote dhuka ikkite harinshonke ollahissannonkanni.
text: #000006
text: Ikkolla ikkinnina, techono keeru daafira hasaawate; keeru daafira loosate dibbarrino. Keere dirrisate wonsha hasiisannonke coy dino. Keeru hasi`rannohu co`icha wodananna suwashsho laooshsheeti. Co`ichu wodani maaronna araara batise halchanno. Suwashshu laooshshi qole keereho diriirtanno anguwa danchummatenni adhanno. Togo ikkanno woyte wodanu halamanno, surreno danchummate coyira hirantanno; anguwano latishshaho diriirtanno.
text: #000007
text: Bassansa ga`ara tareessate shaa`maltanno batinye hajubbanke keerenke booreessitanno gede, latishshunna jireenyu doogonkenni gufissankera kaayyo aa dihasiissannonke. Techono aliyyeenni, galchimi widoonnino leeltanno gaancubbanna ga`labbote hoonge buensa beroo barrinni, techonninna ga`a laooshshinkenni xorshantannore ikkansa huwante kullammonsara hasiisanno.
text: #000008
text: Gutu gobba uurrinsannihu bero “Dhagge” aana kiphamatenni dikkino. Techo sa`ne ga`a kalanqeemmohu gibbote aana safamme olammeemmo woyte dikkino. Jireenyanke buunxeemmohu woyyino ga`a “Ninkera” yaatenni ikkinnina “Anera” yine hendanni loosatenni dikkino. Togo ikkanno woyte xa la`neemmo garinni mittimmatenni roore qacce amande gibbo iibbabbishate, halamatenni roore xixxiiwamate, keerunni roore cancunna olu widiraati massannonkehu. Keeru ba“eenna gibbo darga amaddanno woyte,ba“annoti manchu lubbooti, diigantannoti jirote, gufisantannoti dagoomitte safonkeeti. Ikkinohurano gummaa`mate halchineemmo jireenya adda assate keeru waaga lipheessahono deama dihasiissanno!
text: #000009